Ain

Ain (01) is 'n departement in 't oôst'n van Frankriek, vernoemd ni de riviere Ain, en leit in de rehio Rhône-Alpes. De prefectuurstad is Bourg-en-Bresse.

 Geschiedenisse 
Òrspronkelijk waos 't hebied deêl van Boerhondië; deur de graev'n van Savoy werd 't in 1601 deêl van Frankriek.

't Departement waos eên van de 83 departement'n die wer'n hecreëerd tiedens de Franse Revolutie, op 4 maert 1790 deur de uutvoerienge van de wet van 22 december 1789. 't Is 'n saem'nvoehienge van vier provincies uut de rehio Bourgogne: Bresse, Bugey, 't prinsdom Dombes en 't Land van Gex en 'n deêl van de provincie Franc-Lyonnais.

't Land van Gex werd aofescheid'n van 1798 tot 1814, om vervoggens wer anesloet'n te wor'n bie 't ouwe departement Léman.

De beweuners sproek'n vanaof de 13e eêuw 'n amparte taele, 't Bressaons. Deêze taele werd tot in de 20e eêuw hesproek'n. Teeg'nwoôrdig 'od 't nie meê as daegelijkse taele hebruukt.

Zas hemeênt'n in de omgevienge van Lyon wer'n in 1967 aofescheid'n en anesloet'n an 't departement Rhône.

Ain bestit uut de vier arrondissement'n:
 Belley
 Bourg-en-Bresse
 Gex
 Nantua

 Demograofie 
Lieste van de tien hroôste hemeênt'n in 't departement Ain:
 #  Hemeênte  Antal inweuners (1999) 1  Bourg-en-Bresse  40 628 2  Oyonnax  24 188 3  Ambérieu-en-Bugey  11 432 4  Bellegarde-sur-Valserine  10 878 5  Miribel  8 545 6  Belley  8 002 7  Gex  7 771 8  Ferney-Voltaire  7 071 9  Meximieux  6 835 10  Montluel  6 456

 Zieë òk 
 Lieste van hemeênt'n in Ain

Categorie:Ain
Categorie:Departement van Frankriek